شي حنش كبير غدي يخرج من وزارة الشباب والرياضة. السبب أن رشيد الطالبي العلمي الوزير التجمعي، كيهبش حول عمل مناديب الوزارة على المستوى الوطني وعلاقتهم بتريتورات كبار كيزودو مخيمات العطلة للجميع بالأغذية، اللي كل صيف كيتشكاو من الرداءة ديالها بعض الجمعيات. وفق مصدر “كود” هاد العملية ديال الحفر في شبهات فساد، ماشي العلمي لي عندو السبق فيها، بل واحد الموظف قديم من يامات الوزير بقميص الحركة الشعبية أحمد الموساوي، ودار واحد اللائحة بأسمائهم والمتعاملين معاهم، حيث أن أغلبهم دائما يفوز بصفقات تموين المخيمات يعني كاينة شبهة ديال باك صاحبي. وراسل العلمي مناديب الوزارة ويستفسرهم حول كيفية إبرام الصفقات في الوقت الذي انفرد فيه بكل شيء وحتى بالتوقيع مما يوحي أن الوزير مكيتيق في حد، وناوي على شي تغربيلة كبيرة في الوزارة، والبداية مع حركة تعيينات جديدة في صفوف مناديب الوزارة. 
الطالبي العلمي كيغربل وزارتو ومتايق في حد..نايضة باك صاحبي فصفقات تموين المخيمات الصيفية